 Generate an article for the following headline: Yoruba Film: Wo àwọn òṣèré tíátà Yorùbá mẹfà tó bẹrẹ eré ṣíṣe láti kékéré : Bí eré bí àwàdà, gbogbo àwọn ọmọ kekere aná ninu isẹ tiata lede Yoruba ti wá dàgbà bayìí, àgbà bọ wọn ni, ibi ti àgbà bá wà, ibẹ náà ni ọmọde yoo ti dàgbà báa níbẹ. Báyìí ni ọrọ àwọn ọmọ kéékèké tó ti di gbájúgbajà ìlúmọọká, òṣèré Nollywood báyìí ri, ti wọn bẹrẹ ere sise ni majesin amọ ti wọn ti di agba ọjẹ bayii. Ní àsìkò kan tàbí òmíràn, àwọn ọmọdé òṣèré yìí ló kúrò lójú ìwòràn tí wọn sì lọ gbájúmọ ètò ẹkọ wọn ki wọn tó tún padà wa sinu ere. Ki a ba le ni yin niran nipa wọn, ni BBC Yoruba fi ṣe àgbéyẹwò mẹfa nínú àwọn òṣèré tí wọn bẹrẹ iṣẹ àṣejẹ wọn yìí láti ọmọde piniṣin. 1. Funke Akindele Bello Jenifa: Bó tilẹ jẹ pé ọdún 1998 ni Funke Akindele ti bẹrẹ sí ni ṣe eré orí ìtàgé, síbẹ, ọdún 2002 ni ó tó di ìlúmọọká òṣèré lásìkò tó kópa nínú síníma tí àjọ ìsọkan àgbáyé lórí ìkàniyan sagbátéru rẹ UNPF ti wọn pe àkọlé rẹ ni I Need to Know. Ní àsìkò yìí tó kópa nínú eré I need to Know, Funke Akindele ti kawe gboye imọ ijinlẹ nínú òfin lọdún 1998. Láti ọdún 2002 ní orúkọ rẹ ti di pàtàkì igun ilé nínú eré orí ìtàgé. Funke Akindele Bello ti ṣe ọpọlọpọ eré tiata, lára rẹ ni orúkọ ti ọpọ ènìyàn ń pè é, eyiun Jẹnifa kẹn, Aiyetoro kén. Amọ nibayii, ere Jenifa Jenifa Diary ti di ere agbelewo lori tẹlifisan, eyi to n waye lati igbadegba. Ní báyìí, Funke Akindele ti di Òǹkọtàn, òṣèré ati olùdarí eré, to si ti tun gbe ọpọ sinima jade pẹlu. 2. Opemipo Bamigbopa: Opemipo ti gbogbo ènìyàn mọ si Maradona, bẹrẹ si ni ṣe sinima láti igba to ti wa ni ọmọ ọdún mẹfa. Sùgbọn nígbà tó ṣe díẹ, ó kúrò láti lọ mójú tó ẹkọ rẹ, sùgbọn ní báyìí, ó ti pada sí idí sinimá. O lọ si Fasiti ilú Eko nibi to ti kẹkọọ gboye imọ nípa ètò ìrìnà O ti kópa nínú eré agbéléwò One Love, Opa, ati bẹẹ bẹẹ lọ. Opemipo, nínu ifọrọwanilẹnuwo kan to ṣe, lo ti salaye pe, nítori pe oun maa n tẹlẹ ìyá òun lọ si ibi àyéwò lati kópa fun eré ni wọn ti fa òun sínú eré tíátà. Ní báyìí ó ti pada sí idí sínimá lẹyìn to pari ètò ẹkọ rẹ. 3.Kabirat Kafidipe: Ọdun 1999, ni Kabirat bẹrẹ si ni ṣeré tíátà, èyí ti àkọlé rẹ ń jẹ  The Handkerchief ti Bayo Adebowale ṣe, ti Tunde Kelani si dari rẹ. Sùgbọn inú fiimu Saworo Ide gan ní ogo rẹ ti jáde lọdún 1999. Fasiti Olabisi Onabanjo ni Kabirat ti kawe gboye ninu ìmọ ìròyìn. Laipẹ yìí ló ṣe ọjọ ìbí ogójì ọdún, fún ọpọ ọdún ló fi kúro lójú iworan síníma, sùgban ó ṣe eé agbélewo kan to pe akọle rẹ ni Bintu. Ó ti kópa nínú onírúurú àwọn eré míràn pàápàá jùlọ èyí ti Tunde Kelani ba ṣe. Samuel Olasehinde ti gbogbo ènìyàn mọ si ọmọ Ajirebi, bẹrẹe ré tíátà lásìkò to wà ni ọmọ ọdún márùn. Arowolo ni fíìmù àkọkọ ti Samuel ṣe, èyí si lo mu gba àmi ẹyẹ. O ti ṣe oníruuru àwọn eré títà, bíi ìgè àdùbí, Oshodi Oke, Narrow Path, ìjà ọmọde. Nínú ọdún 2018, Samuel lọ sìnrú ilú gẹgẹ bi agunbanirọ, tí ó sì n pinnu láti pada sínú eré. Ọmọ òṣèré ni, baba rẹ si ni gbogbo ènìyàn mọ si Pa Ajirebi. Azeez Ijaduade: Ọmọ òṣèré tíátà Yoruba ni Azeez jẹ, Waheed Ijaduade, tawọn eeyan mọ si Dimeji si ni baba rẹ, ti ó si ti bẹrẹ eré tíátà láti ìgbà tí ó ti wà ni ọmọ ọdún méje. Oun ló ṣe ere  Iru Ẹsín, Jensinmi, Ọmọ Nla eyi tí òkíkí rẹ gbà ilú kan, ní bi ọgbọn ọdún sẹyin. Títí di àsìkò yìí, ó sí wà nínú eré tíátà tí ó sì ti ṣe ọpọ eré, bakan náà lo n dari ere, tó sì tún ń kọ itan pẹlu. Gabriel Afolayan: Gabriel Afolayan jẹ ọmọ gbajúgbaja òṣèré, Adeyemi Afolayan ti gbogbo ènìyàn mọ sí Ade Love. Gabriel Afolayan bẹrẹ eré tíátà kí ó tó pé ọmọ ọdún mẹwàá sùgbọn òkíkí rẹ kò kan títí ìgbà tó fi fàrahàn nínú eré agbéléwò Madam Dearest, ti Tade Ogidan ṣe lọdun 2006. Ó ti farahan nínú eré agbeléwò Wale Adenuga, Super Story. O ṣe Fopawọn ni ọdún 1990 ati àwọn eré yìí: Glitterati - 2013 The Antique - 2014 Ojujo - 2014 7 Inch Curve - 2015 Okafors Law - 2016 A Love Like This - 2016 King Invincible - 2017 Tatu - 2017 Something Wicked - 2017 Alakada Reloaded - 2017 Hanatu - 2017 Kasala - 2018 Power of 1 - 2018 Philander - 2018 Gold Statue - 2019 Lugard, The Movie - 2019 For Maria - 2019 Oracles Online - 2019 Coming from Insanity - 2019 Alubarika - 2019 Codewilo - 2019 Latana 1 and 2 - 2019 Sharo - 2019 Say Mama - 2019 Ilú Eko ni wọn bi Gariel Afolayan sí, sùgbọn ọmọ ilú Agbamu ní ìpínlẹ Kwara ni. 